Ain Lutsepp

Ain Lutsepp (sündinud 6. mail 1954 Tallinnas) on eesti näitleja ja poliitik. Ta oli XIII Riigikogu liige (2015–2019).

Ta on lõpetanud 1972. aastal Tallinna 10. Keskkooli ja 1980. aastal Tallinna Riikliku Konservatooriumi lavakunstikateedri (IX lend). 

Aastatel 1980–2015 töötas ta Eesti Draamateatris näitlejana ja töötab seal taas alates 2019. aastast.

Aastatel 2008–2021 oli Ain Lutsepp Eesti Teatriliidu esimees.

Ta sai tuntuks lapsnäitlejana Tõnissoni rollis kultusfilmis "Kevade" (1969) ja hiljem brontosaurus Bronti rolliga ETV telelavastuses "Onu Tik-Taki seiklused" (1981).

Ain Lutsepp kandideeris 2015. aasta Riigikogu valimistel valimisringkonna nr 3 (Nõmme ja Mustamäe) Eesti Vabaerakonna esinumbrina, kogus 4109 häält ja osutus valituks.http://rk2015.vvk.ee/detailed-9.htmlhttp://rk2015.vvk.ee/acquired-mandates.html

Ta on olnud alates 2005. aastast Eesti Muusika- ja Teatriakadeemia lavakunstikooli lõpueksamite komisjoni esimees.

Temast on portreefilm "Lutsepa lugu" (2006, Luxfilm).

 Tunnustus 
 1979 – Voldemar Panso nimeline auhind
 1987 – Ants Lauteri nimeline auhind
 1989 – Eesti NSV teeneline kunstnik
 1990 – Eesti Teatriliidu meespeaosatäitja auhind
 1992 – Eesti Teatriliidu meespeaosatäitja auhind
 1995 – Eesti Teatriliidu meespeaosatäitja auhind
 1995 – Eesti Vabariigi kultuuripreemia
 1998–2017 – Albert Üksipi – Rudolf Nuude taskukell
 2001 – Eesti Teatriliidu meeskõrvalosatäitja auhind (Eesti Draamateatri lavastuse "Aristokraadid" trupile)
 2001 – Eesti Teatriliidu sõnalavastuste žürii eriauhind (Eesti Draamateatri lavastuse "Aristokraadid" trupile)
 2001 – Valgetähe V klassi teenetemärk
 2001 – Stipendium "Ela ja sära"
 2003 – Eesti Vabariigi kultuuripreemia
 2006 – Valgetähe IV klassi teenetemärk
 2010 – Karl Adra nimeline auhind

 Viited 

 Välislingid 

 Ain Lutsepp Draamateatri kodulehel
 Andres Laasik, Ain Lutsepp – 50, Eesti Päevaleht, 6. mai 2004
 Margot Visnap, Ain Lutsepp: Ei ütleks, et kultuurirahva häält pole kuulda. Võib-olla lihtsalt ei osata kuulata, sest ka vaikimine on sõnum, Sirp, 12. jaanuar 2009
 Janar Ala. Ain Lutsepp sai ilusa keelekasutuse eest preemia, Postimees, 18. märts 2010

Kategooria:Eesti Draamateatri näitlejad
Kategooria:Eesti filminäitlejad
Kategooria:Valgetähe V klassi teenetemärgi kavalerid
Kategooria:Valgetähe IV klassi teenetemärgi kavalerid
Kategooria:Eesti NSV teenelised kunstnikud
Kategooria:Eesti Vabaerakonna poliitikud
Kategooria:XIII Riigikogu liikmed
Kategooria:Tallinna Nõmme Gümnaasiumi vilistlased
Kategooria:Eesti Muusika- ja Teatriakadeemia vilistlased
Kategooria:Sündinud 1954